**Louis Tsátoumas** (kreik. Λούης Τσάτουμας, s. 12. helmikuuta 1982 Messíni) on kreikkalainen pituushyppääjä.

Tsátoumas sijoittui neljänneksi alle 18-vuotiaiden MM-kilpailuissa 1999. Hän voitti junioreiden Euroopan-mestaruuden 2001 ja alle 23-vuotiaiden Euroopan-mestaruuden 2003. Pariisin MM-kilpailuissa 2003 hän oli kahdestoista. Tsátoumas karsiutui vuonna 2004 sekä Budapestin sisäratojen MM-kilpailuissa että Ateenan olympialaisissa, mutta selviytyi seuraavana vuonna Madridin sisäratojen EM-kilpailuissa loppukilpailuun jääden siinä ilman tulosta. Moskovan sisäratojen MM-kilpailuissa 2006 hän sijoittui neljänneksi tuloksella 810 cm ja myöhemmin samana vuonna Göteborgin EM-kilpailuissa kahdeksanneksi.

Tsátoumas saavutti hopeaa Birminghamin EM-hallikisoissa 2007 tuloksella 802. Hän oli yksi ennakkosuosikeista MM-kisoihin 2007, mutta joutui loukkaantumisen takia jäämään pois. Tsátoumas karsiutui Valencian MM-hallikisoissa 2008, mutta selviytyi saman vuoden Pekingin olympialaisissa loppukilpailuun jääden siinä ilman tulosta. Torinon EM-hallikisoissa 2009 hän karsiutui, mutta oli myöhemmin samana vuonna Berliinin MM-kilpailuissa yhdestoista. Barcelonan EM-kisoissa 2010 hän oli kuudes tuloksella 809 cm, mutta karsiutui seuraavana vuonna sekä Pariisin EM-hallikisoissa että Daegun MM-kilpailuissa. Istanbulin sisäratojen MM-kilpailuissa 2012 Tsátoumas sijoittui kuudenneksi. Hän karsiutui loppukilpailusta Lontoon olympialaisissa. Vuonna 2013 hän sijoittui viidenneksi Göteborgin EM-hallikisoissa ja kymmenenneksi Moskovan MM-kilpailuissa. Zürichin EM-kilpailuissa 2014 hän saavutti hopeaa tuloksella 815 cm.

Kreikan mestaruuden Tsátoumas on voittanut ulkoradoilla 2003–2008, 2010–2011 ja 2013–2015 sekä sisäradoilla 2004–2009, 2011–2012 ja 2014–2015. Hän voitti Euroopan cupin pituuskilpailun 2003, 2007 ja 2008 ja oli kolmas IAAF:n yleisurheilufinaalissa 2006. Välimeren kilpailuissa hän on saanut kultaa 2013 ja pronssia 2009.

Tsátoumasin ennätys on 866 cm, jonka hän hyppäsi 2. kesäkuuta 2007 Kalamátassa. Tulos on Kreikan ennätys ja sijoittuu kaikkien aikojen tilastossa 12:nneksi. Tsátoumas piti hallussaan myös sisäratojen Kreikan ennätystä tuloksella 823 cm.

Lähteet
-------

1. 1 2 3 4 5 6  Loúis Tsátoumas Kansainvälinen yleisurheiluliitto. Viitattu 26.5.2021. (englanniksi)
2. ↑  Event Result Database European Junior Championships *european-athletics.org*. Viitattu 24.11.2009. (englanniksi)
3. ↑  European U23 Championships - Result database *european-athletics.org*. Viitattu 24.11.2009. (englanniksi)
4. ↑  European Indoor Championships 2005 - DAY III *athletix.org*. Viitattu 12.9.2011. (englanniksi)
5. ↑  World Long Jump leader Tsatoumas out of Osaka *european-athletics.org*.  13.8.2007. Viitattu 24.11.2009. (englanniksi)
6. ↑  Long Jump - M Final *iaaf.org*.  18.8.2008. Viitattu 24.11.2009. (englanniksi)
7. 1 2 3  Loúis Tsátoumas Tilastopaja (vaatii kirjautumisen, maksullinen palvelu). Viitattu 14.2.2014. (englanniksi)
8. ↑  Rutherford loikkasi Euroopan mestariksi *Yle Urheilu*.  Arkistoitu 19.8.2014. Viitattu 19.8.2014.
9. ↑  ΠΑΝΕΛΛΗΝΙΑ ΡΕΚΟΡ ΑΝΟΙΚΤΟΥ ΣΤΙΒΟΥ *SEGAS*. Viitattu 26.5.2021. (kreikaksi)
10. ↑  Long Jump All Time *worldathletics.org*.  26.5.2021. Viitattu 26.5.2021. (englanniksi)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |